গতকাল মঙ্গলবার দুপুরে জামায়াতে ইসলামী সিরাজগঞ্জ শহর শাখা হরতালের সমর্থনে একটি মিছিল বের করে। মিছিলটি শহরের গুরুত্বপূর্ণ সড়িক প্রদক্ষিণ শেষে সিরাজী রোডে এক সমাবেশে মিলিত হয়। সমাবেশে বক্তব্য রাখেন জেলা জামায়াতের সেক্রেটারি মাওলানা শাহিনুর আলম, সহকারী সেক্রেটারি মাওলানা জাহিদুল ইসলাম, এডভোকেট নাজিম উদ্দিন।  সমাবেশ শেষ হওয়ার সাথে সাথে পুলিশ গোটা শহরে চিরুনি অভিযান চালিয়ে জেলা আমীর এডভোকেট আব্দুল লতিফসহ ৫ জন  নেতাকর্মীকে গ্রেফতার করে। গ্রেফতারের পর তাদেরকে বিস্ফোরক দ্রব্য মামলায় আটক দেখানো হয়।  এদিকে ইসলামিক লয়ার কাউন্সিল ও জাতিয়তাবাদী আইনজীবী ফোরাম হরতালের সমর্থনে বিক্ষোভ মিছিল বের করে। মিছিলটি শহর প্রদক্ষিণ শেষে বাজার স্টেশন চত্বরে সমাবেশে মিলিত হয়। সমাবেশে বক্তব্য রাখেন এডভোকেট রুহুল আমীন বাবু, এডভোকেট হুমায়ুন কবীর কর্নেল প্রমুখ। সমাবেশ শেষে কোর্টের দায়িত্ব পালনকালে এডভোকেট রফিক সরকার এবং এডভোকেট হুমায়ুন কবীর কর্নেলকে (জামায়াত সমর্থিত) গ্রেফতার করে পুলিশ বিস্ফোরক মামলায় আটক দেখায়। নেতৃবৃন্দের গ্রেফতারের  প্রতিবাদে জেলা নায়েবে আমীর এডভোকেট হাফিজুর রহমান, সেক্রেটরি শাহিনুর আলম, শহর আমীর আব্দুস সামাদ, সেক্রেটারি অধ্যাপক শহীদুল ইসলাম, সদর আমীর মাস্টার মইদুল আলম, সেক্রেটারি এডভোকেট নাজিম উদ্দিন এক যুক্ত বিবৃতি দেন। বিবৃতিতে নেতৃবৃন্দ আটকের পর বিস্ফোরক দ্রব্য মামলায় আটক করায় তীব্র নিন্দা ও প্রতিবাদ জানান। এবং আটক নেতাকর্মীদের অবিলম্বে নিশর্ত মুক্তি দাবি করেন।